Predmet: Hrvatski jezik

Razred: 6.

Nastavna jedinica: I. Brlić-Mažuranić, Sunce djever i Neva Nevičica

Nastavno područje: Književnost i stvaralaštvo

Ishodi:

- primjenjuje stečena književnoteorijska znanja

- razvija ljubav prema književnosti

- razvija ljubav prema čitanju

- stvaralački se izražava

- radi samostalno i u skupini

Aktivnosti:

Učenici se prisjećaju književnog stvaralaštva I. Brlić-Mažuranić gledajući prezentaciju. Razgovaraju o slušanom i izdvajaju svoje omiljene junake iz bajki.

Učenici prema zadanim odrednicama interpretiraju pročitano djelo za cjelovito čitanje. Interpretacije su pripremili u obliku stvaralačkog rada prema skupini kojoj pripadaju. Jedna skupina je donijela radove u obliku stripa, druga skupina učenika je donijela radove poznatije kao pizza lektire, a treća skupina lektire iz vrećice. Svaka skupina učenika izlaže svoje radove, a ostali učenici pažljivo slušaju i po potrebi komentiraju izlaganja. Vrednujemo svako izlaganje prema zadanim rubrikama.

Učenici izrađuju izložbu na razrednim panoima. Slijedi dogovor o djelu za cjelovito čitanje za sljedeći mjesec i upute za rad.

  